Paterna obrirà aquest estiu el nou edifici de la Seguretat Social i augmentarà els serveis
20/05/2016

# Paterna obrirà aquest estiu el nou edifici de la Seguretat Social i augmentarà els serveis

[![Nuevo edificio Seguridad Social](/images/noticias/2016/05/seguridad-social.jpg)](/images/noticias/2016/05/seguridad-social.jpg)

20.05.2016

En menys de dos mesos, es produirà el trasllat de les actuals oficines de l'Av. Blasco Ibáñez a la nova seu de l'Av. Vicente Mortes, un modern edifici de tres altures amb capacitat per 238 persones

En 60 dies aproximadament, els paterners i paterneres disposaran en el municipi d'una oficina integral de la Seguretat Social que permetrà ampliar la carta de serveis prestats de manera que els paterners i paterneres puguen dur a terme tots els tràmits relacionats amb el sistema de la seguretat social sense necessitat de desplaçar-se fins a València.

I és que l'equip de govern socialista ha aconseguit desbloquejar la situació i l’Ajuntament de Paterna acaba de concedir a la Tresoreria General de la Seguretat Social la llicència d'obertura de les noves oficines, situades en els nombres 21 i 23 de l'Avinguda Vicente Mortes, la qual cosa suposarà que, en un parell de mesos, els treballadors deixaran les actuals instal•lacions, situades en el número 52 de l'Av. Blasco Ibáñez, per traslladar-se a les noves.

Aquesta obertura va a permetre ampliar i unificar en una mateixa oficina la carta de serveis prestats a Paterna, la qual cosa evitarà que els veïns i veïnes s'hagen de desplaçar fins a les oficines del INSS de Juan Llorens a resoldre determinats tràmits.

D'aquesta manera, a banda de poder gestionar prestacions, altes i baixes d'afiliacions, cotitzacions, assegurances socials o l'assignació del nombre de la Seguretat Social com fins ara, els paterners i paterneres també van a poder tramitar a Paterna les seues jubilacions, incapacitats temporals i permanents (maternitat/paternitat) fins a altres prestacions com a viduïtat, orfandat, cuidat de menors afectats per malalties greus, assistència sanitària, etc.

La nova seu de la Seguretat Social a Paterna ocuparà un edifici de tres altures amb capacitat per 238 persones. L'edificació consta de 2 Soterranis, un d'ells d'1.255m2 i un altre d'1.190 m2 amb un aforament de 52 persones, una Planta Baixa de 491 m2 destinada a la zona administrativa i amb capacitat per 41 persones, una Planta Primera d'ús també administratiu, amb una superfície útil de 531 m2 i un aforament de 47 persones i unes plantes Segona i tercera destinades a zona administrativa, de 549m2 i aforament de 49 persones cada planta.